**Līdzdarbības līgums**

**par atsevišķu valsts pārvaldes uzdevumu veikšanu daudzpusīgai**

**kultūras atspoguļošanai un piederības Latvijai stiprināšanai**

**diasporas drukātajos un interneta medijos**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**, no vienas puses, un

**Biedrība „Laiks-BL”**, reģistrācijas Nr.40008190840, juridiskā adrese: K.Valdemāra iela 106-73, Rīga, LV – 1013, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes priekšsēdētāja **Ligita Kovtuna**, no otras puses, turpmāk kopā saukti Puses, bet katrs atsevišķi – Puse,

* pamatojoties uz:
* Diasporas likuma 6.panta otrās daļas 4.punkta a) apakšpunktu un 7.pantu;
* Valsts pārvaldes iekārtas likuma 40.panta otro daļu, 41.panta pirmo daļu un 49.panta pirmo daļu;
* Ministru kabineta 2014.gada 17.jūnija noteikumu Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 8., 9., 10. un 11.punktu;
* Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.7.1 un 5.1.6 punktu;
* ņemot vērā:
* Nacionālās identitātes, pilsoniskās sabiedrības un integrācijas politikas īstenošanas plāna 2019. – 2020.gadam (apstiprināts ar Ministru kabineta 2018.gada 18.jūlija rīkojumu Nr.345) 1.rīcības virziena „Pilsoniskā sabiedrība un integrācija” 1.2.mērķa „Aktivizēt Latvijas iedzīvotājus sabiedrībai aktuālu izaicinājumu risināšanā” ietvaros noteikto 1.2.1.pasākumu „Pastāvīgs atbalsts pilsoniskās līdzdalības attīstībai, tai skaitā diasporas organizāciju atbalsta apakšprogramma”;
* MINISTRIJAS apstiprinātā darba uzdevuma „Par atsevišķu valsts pārvaldes uzdevumu veikšanu daudzpusīgai kultūras atspoguļošanai un piederības Latvijai stiprināšanai diasporas drukātajos un interneta medijos” ietvaros iesniegtā pieteikuma izvērtēšanas rezultātus;
* lai nodrošinātu daudzpusīgu kultūras atspoguļošanu un piederības Latvijai stiprināšanu diasporas drukātajos un interneta medijos,

noslēdz šāda satura līdzdarbības līgumu (turpmāk – Līgums):

1. **Līguma priekšmets**
   1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus daudzpusīgai kultūras atspoguļošanai un piederības Latvijai stiprināšanai diasporas drukātajos un interneta medijos (turpmāk – Pārvaldes uzdevumi):

1.1.1. nodrošināt Latvijas un diasporas kultūras aktualitāšu, norišu un procesu analītiski daudzveidīgu vērtējumu un starpnozaru diskusiju atspoguļošanu diasporas drukātajos un interneta medijos latviešu valodā:

1.1.1.1. nodrošināt regulāru nozīmīgāko Latvijas un diasporas sabiedrības kultūras norišu atspoguļojumu;

1.1.1.2. nodrošināt starpdisciplināru tēmu apskatus – kultūra un ekonomika, kultūra un izglītība, kultūra un integrācija, kultūra un reģioni, kultūra un dzīves kvalitāte, kultūras mantojums, kultūras atmiņu institūcijas, kultūras digitalizācija u.c.;

1.1.1.3. veidot un publicēt profesionāļu diskusijas par Latvijas un diasporas kultūrā aktuālām tēmām;

1.1.2. nodrošināt medijpratību un dezinformācijas atpazīšanu veicinoša satura veidošanu:

1.1.2.1. nodrošināt medijpratību un dezinformācijas atpazīšanu veicinoša satura veidošanu dažādām vecuma grupām piederošām diasporas auditorijām;

1.1.2.2. nodrošināt, ka medijpratību un dezinformācijas atpazīšanu veicinošs saturs aptver vairākus starpdisciplinārus jautājumus – digitālā pratība un riski, drošība digitālajā vidē, netiķete, informācijas meklēšana un kritiska izvērtēšana (dezinformācija un viltus ziņas, reklāma, interneta meklētājprogrammu darbība), algoritmi, sociālie mediji, datu drošība, žurnālistikas funkcijas un atšķirība no cita veida satura, uzticamu, kvalitatīvu mediju nozīme, sabiedriskie un komerciālie mediji – atšķirības un funkcijas, stereotipu, naida runas atpazīšana, faktu atšķirība no viedokļiem un emocionāliem argumentiem u.tml.;

1.1.3. nodrošināt profesionālu šā Līguma 1.1.1. un 1.1.2.punktā minētās informācijas radīšanu un regulāru periodisku (ne retāk kā reizi nedēļā) publicēšanu 2 (divās) atšķirīgās platformās (drukāts izdevums un interneta vide);

1.1.3.1. nodrošināt iknedēļas drukātā medija tirāžu, abonēšanas iespēju un izplatīšanu;

1.1.3.2. nodrošināt auditorijai šā Līguma ietvaros radītās informācijas pieejamību interneta vidē bez maksas;

1.1.3.3. nodrošināt sagatavotās informācijas saglabāšanu, arhivēšanu un pieejamību lietotājiem.

1. **Līguma izpildes termiņš un kārtība**

2.1. Pārvaldes uzdevumu veikšanas laiks ir no šā Līguma spēkā stāšanās dienas **līdz 2021.gada 31.oktobrim**.

2.2. Pārvaldes uzdevumu veikšanas vieta ir diasporas mītnes zemes ar ievērojamu un aktīvu Latvijas diasporu, bet obligāti – Eiropas reģions un Ziemeļamerika.

2.3. *Pilnvarotā institūcija* apņemas veikt šā Līguma 1.1.punktā norādītos Pārvaldes uzdevumus, sasniedzot šā Līguma 3.punktā noteiktos rezultatīvos rādītājus.

2.4. *Pilnvarotā institūcija* apņemas iekļaut visos ar finansējuma mērķi saistītos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.

2.5.  Ja normatīvajos aktos tiek izdarīti grozījumi, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

**3. Pārvaldes uzdevumu izpildes ietvaros sasniedzamie  
rezultatīvie rādītāji un novērtējuma kritēriji**

3.1. *Pilnvarotā institūcija* apņemas nodrošināt Latvijas un diasporas kultūras aktualitāšu, norišu un procesu analītiski daudzveidīgu vērtējumu un starpnozaru diskusiju atspoguļošanu diasporas drukātajos un interneta medijos latviešu valodā:

* + 1. nodrošināt regulāru (katrā laikraksta numurā; vismaz reizi nedēļā interneta portālā) nozīmīgāko Latvijas un diasporas sabiedrības kultūras norišu atspoguļojumu;
    2. nodrošināt ne mazāk kā 8 (astoņus) starpdisciplināru tēmu apskatus – kultūra un ekonomika, kultūra un izglītība, kultūra un integrācija, kultūra un reģioni, kultūra un dzīves kvalitāte, kultūras mantojums, kultūras atmiņu institūcijas, kultūras digitalizācija u.c.;
    3. regulāri veidot un publicēt (ne retāk kā reizi 2 (divos) mēnešos) profesionāļu diskusijas par Latvijas un diasporas kultūrā aktuālām tēmām.
  1. *Pilnvarotā institūcija* apņemas nodrošināt medijpratību un dezinformācijas atpazīšanu veicinoša satura veidošanu:
     1. nodrošināt regulāru (ne retāk kā katrā otrajā laikraksta numurā; ne retāk kā reizi 2 (divās) nedēļās interneta portālā) medijpratību un dezinformācijas atpazīšanu veicinoša satura veidošanu dažādām diasporas auditorijām (bērniem, jauniešiem, bērnu vecākiem, senioriem u.tml.);
     2. nodrošināt, ka medijpratību un dezinformācijas atpazīšanu veicinošs saturs aptver vismaz 8 (astoņus) no šādiem starpdisciplināriem jautājumiem – digitālā pratība un riski, drošība digitālajā vidē, netiķete, informācijas meklēšana un kritiska izvērtēšana (dezinformācija un viltus ziņas, reklāma, interneta meklētājprogrammu darbība), algoritmi, sociālie mediji, datu drošība, žurnālistikas funkcijas un atšķirība no cita veida satura, uzticamu, kvalitatīvu mediju nozīme, sabiedriskie un komerciālie mediji – atšķirības un funkcijas, stereotipu, naida runas atpazīšana, faktu atšķirība no viedokļiem un emocionāliem argumentiem u.tml.;

3.3. *Pilnvarotā institūcija* apņemas nodrošināt profesionālu šā Līguma 1.1.1. un 1.1.2.punktā minētās informācijas radīšanu un regulāru periodisku publicēšanu 2 (divās) atšķirīgās platformās (drukāts izdevums un interneta vide);

3.3.1. nodrošināt iknedēļas drukātā medija tirāžu, abonēšanas iespēju un izplatīšanu;

3.3.2. nodrošināt auditorijai šā Līguma ietvaros radītās informācijas pieejamību interneta vidē bez maksas;

3.3.3. nodrošināt sagatavotās informācijas saglabāšanu, arhivēšanu un pieejamību lietotājiem.

**4. Savstarpējo norēķinu kārtība**

4.1. MINISTRIJA, pamatojoties uz likumu „Par valsts budžetu 2020.gadam”, valsts budžeta programmas 26.00.00 „Sabiedrības saliedētības pasākumi” finanšu līdzekļu sadales komisijas 2020.gada 10.novembra sēdes protokolu Nr.13 un kultūras ministra 2020.gada 11.novembrī apstiprināto valsts budžeta apakšprogrammas 26.02.00 „Diasporas pasākumu īstenošana” izdevumu tāmi, un darba uzdevuma „Par atsevišķu valsts pārvaldes uzdevumu veikšanu daudzpusīgai kultūras atspoguļošanai un piederības Latvijai stiprināšanai diasporas drukātajos un interneta medijos” vērtēšanas komisijas 2020.gada 10.decembra atzinumu, piešķir *Pilnvarotajai institūcijai* finansējumu **11 500,00 *euro*** (vienpadsmit tūkstoši pieci simti *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādīto Pārvaldes uzdevumu īstenošanai un šā Līguma 3.punktā noteikto rezultatīvo rādītāju sasniegšanai.

4.2. MINISTRIJA finansējumu Pārvaldes uzdevumu īstenošanai pārskaita uz *Pilnvarotās institūcijas*atvērto kontu Valsts kasē 5 (piecu) darba dienu laikā pēc Līguma spēkā stāšanās.

4.3. Ja, izlietojot šā Līguma 4.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk kā 10 % no attiecīgajā tāmes izdevumu pozīcijās norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.

4.4. *Pilnvarotā institūcija*ne vairāk kā 15 % no Pārvaldes uzdevumu īstenošanai piešķirtā finansējuma drīkst izlietot Pārvaldes uzdevumu īstenošanai nepieciešamo administratīvo izmaksu segšanai.

4.5*. Pilnvarotā institūcija*šajā Līgumā noteikto papildu rezultatīvo rādītāju sasniegšanai var piesaistīt līdzekļus no citiem Latvijas un ārvalstu finanšu avotiem: *Pilnvarotās institūcijas* sadarbības partneriem, ārvalstu fondiem un starptautiskām kultūras organizācijām.

**5. Pārskatu sniegšanas un darbības kontroles kārtība**

5.1. *Pilnvarotajai institūcijai* deleģētoPārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.

5.2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi. *Pilnvarotās institūcijas* pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.

5.3. *Pilnvarotā institūcija* **līdz 2021.gada 20.novembrim** iesniedz MINISTRIJĀ galīgo pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.

* 1. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.

1. **Personas datu apstrāde**
   1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
   2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
   3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
   4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
   5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.

**7. Pušu atbildība**

7.1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija*, izlietojot piešķirto finansējumu, ir atbildīga par Latvijas Republikas saistošo normatīvo aktu ievērošanu.

7.2.  *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.

7.2. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.

7.3. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.

**8. Nepārvarama vara**

8.1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.

8.2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

**9. Līguma spēkā stāšanās kārtība, grozīšana un izbeigšana**

9.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz līgumsaistību pilnīgai izpildei.

9.2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.

9.3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.

9.4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.

9.5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:

9.5.1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;

9.5.2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;

9.5.3. *Pilnvarotā institūcija* pārkāpj citus šā Līguma noteikumus vai normatīvos aktus;

9.5.4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;

9.5.5. šā Līguma noteikumi zaudē spēku atbilstoši normatīvajiem aktiem.

9.6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:

* + 1. atmaksā valsts budžetā neizlietotos finanšu līdzekļus;
    2. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
    3. iesniedz MINISTRIJAI Līguma izpildes pārskatu.

**10. Citi noteikumi**

10.1. Pušu attiecības, kuras nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.

10.2. Pušu kontaktinformācija saziņai ar Līguma izpildi saistītos jautājumos:

* + 1. MINISTRIJAS e-pasts: [pasts@km.gov.lv](mailto:pasts@km.gov.lv);
    2. *Pilnvarotās institūcijas* e-pasts: [ligita@laiks.us](mailto:ligita@laiks.us).

10.3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo rakstiski otrai Pusei.

10.4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.

10.5. Līgums ar 2 (diviem) pielikumiem sagatavots latviešu valodā uz 12 (divpadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.

**11. Pušu rekvizīti**

|  |  |
| --- | --- |
| **MINISTRIJA:** | **FINANSĒJUMA SAŅĒMĒJS:** |
| **Latvijas Republikas Kultūras ministrija** | **Biedrība „Laiks-BL”** |
| K.Valdemāra iela 11a, Rīga, LV-1364 | K.Valdemāra iela 106-73, Rīga, LV-1013 |
| Reģistrācijas Nr.90000042963 | Reģistrācijas Nr.40008190840 |
| Valsts kase | Valsts kase |
| Kods: TRELLV22 | Kods: TRELLV22 |
| Konts: LV26TREL222051114100B | Konts: LV21TREL990427400100B |
| Valsts sekretāre | Valdes priekšsēdētāja |
| D.Vilsone | L.Kovtuna |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

„Par atsevišķu valsts pārvaldes uzdevumu veikšanu

daudzpusīgai kultūras atspoguļošanai un piederības Latvijai stiprināšanai

diasporas drukātajos un interneta medijos”

**Biedrības „Laiks-BL” valsts pārvaldes uzdevumu īstenošanai**

**nepieciešamo izdevumu tāme**

|  |  |  |  |  |  |
| --- | --- | --- | --- | --- | --- |
| **Nr.**  **p.k.** | **Pozīcijas nosaukums** | **Vienība** | **Vienību skaits** | **Vienības izmaksas (*euro*)** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** |  |  |  | **9 775,00** |
| **1.1.** | **Daudzpusīga Latvijas un diasporas kultūras atspoguļojuma un medijpratībā izglītojoša satura veidošanas nodrošināšana:** |  |  |  | **7 400,00** |
| 1.1.1. | Regulārs nozīmīgāko kultūras norišu Latvijā un diasporas sabiedrībā atspoguļojums | apraksts, recenzija, intervija | 30 | 80 | 2 400,00 |
| 1.1.2. | Starpdisciplināru tēmu apskatu nodrošināšana | komentārs, intervija | 10 | 100 | 1 000,00 |
| 1.1.3. | Regulāra medijpratībā un dezinformācijas atpazīšanu veicinoša satura veidošana dažādām diasporas auditorijām | komentārs, apraksts, intervija | 30 | 100 | 3 000,00 |
| 1.1.4. | Medijpratību un dezinformācijas atpazīšanu veicinoša satura par starpdisciplināriem jautājumiem nodrošināšana | komentārs, apraksts, intervija | 10 | 100 | 1 000,00 |
| **1.2.** | **Profesionālas informācijas radīšana un tās regulāra periodiska publicēšana 2 (divās) atšķirīgās platformās:** |  |  |  | **2 375,00** |
| 1.2.1. | Kultūras ziņu apskats rubrikās „Latvijas dienu ritējumā” un „Vēstniecības ziņas” drukātā un digitālā platformā, tīmekļvietnē un *Facebook* | iknedēļas informācija | 40 | 59,40 | 2 375,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas** |  |  |  | **1 725, 00** |
| 2.1. | Valsts pārvaldes uzdevuma vadība un koordinēšana, tai skaitā valsts sociālās apdrošināšanas obligātās iemaksas | mēnesis | 10 | 122,50 | 1 225,00 |
| 2.2. | Grāmatvedības nodrošinājums | mēnesis | 2 | 250 | 500,00 |
| **Kopā** | | | | | **11 500,00** |

2.pielikums

līdzdarbības līgumam

„Par atsevišķu valsts pārvaldes uzdevumu veikšanu

daudzpusīgai kultūras atspoguļošanai un piederības Latvijai stiprināšanai

diasporas drukātajos un interneta medijos”

|  |
| --- |
|  |

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  Summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |